Návrh 

opatrení Ministerstva školstva SR na odstránenie nedostatkov zistených v „Správe o stave dodržiavania finančnej disciplíny pri poskytovaní a použití dotácií v rezorte pôdohospodárstva a v oblasti školstva a športu a návrh opatrení na zlepšenie kontrolnej činnosti rezortov“ 

Úvod

    	Ministerstvo školstva SR na základe uznesenia vlády SR č. 730 zo 14. júla 2004 k Správe o stave dodržiavania finančnej disciplíny pri poskytovaní a použití dotácií v rezorte pôdohospodárstva a v oblasti školstva a športu a návrhu opatrení na zlepšenie kontrolnej činnosti rezortov: 
-	zabezpečilo vykonanie systémového vnútorného auditu finančného riadenia a kontroly procesu poskytovania dotácií a ich použitia,
-	prijalo opatrenia na odstránenie zistených nedostatkov uvedených „Správe o stave dodržiavania finančnej disciplíny pri poskytovaní a použití dotácií v rezortoch pôdohospodárstva a školstva a návrh opatrení na zlepšenie kontrolnej činnosti rezortov.“

       	Materiál v prvej časti informuje o spôsobe a rozsahu vykonaného auditu, v časti II a III. analyzuje jednotlivé kontrolné zistenia, osobitne za oblasť školstva, osobitne za oblasť športu a navrhuje opatrenia na zlepšenie systému finančného riadenia v danej oblasti. V záverečnej časti IV. určuje konkrétne opatrenia na zlepšenie kontrolnej činnosti v rezorte školstva.

I. Audit systému finančného riadenia a kontroly procesu poskytovania dotácií a ich      
    použitia
 
Na základe Uznesenia vlády č. 730 zo 14. júla 2004 bod B.1. a poverenia ministra školstva č.2/2004 vykonal vnútorný audítor Ministerstva školstva SR (ďalej len MŠ SR) audit systému finančného riadenia a kontroly procesu poskytovania dotácií a ich použitia v oblasti školstva a športu za obdobie do 30.10.2004. 

Miesto auditu: Služobný úrad Ministerstva školstva SR

Predmet auditu: Systém finančného riadenia a kontroly procesu poskytovania dotácií a ich použitia na MŠ SR

Termín vykonania auditu: od 13.9. do 29.10.2004 

Charakter auditu:  Systémový audit, mimoriadny

Rozsah auditu:

Audit bol zameraný:
•	hodnotenie systému finančného riadenia a kontroly  procesu poskytovania dotácií a ich použitia v oblasti školstva
•	hodnotenie systému finančného riadenia a kontroly v procese poskytovania dotácií a ich použitia v oblasti športu

Cieľ  auditu:

•	Hodnotenie systému finančného riadenia a kontroly procesu poskytovania dotácií a ich použitia v oblastiach školstva a športu
•	poskytnúť vedúcim zamestnancom MŠ SR informácie o úrovni zabezpečenia všeobecne platných zásad a požiadaviek vzťahujúcich sa na auditovanú oblasť 
•	na základe zistení odporučiť vedúcim zamestnancom MŠ SR postupy zamerané na odstránenie prípadných disproporcií a prijatie opatrení k posilneniu ucelenosti systému  finančného riadenia, kontroly a systémov zabezpečujúcich ciele a úlohy MŠ SR v procese poskytovania dotácií a ich použitia.

Metódy a techniky auditu:

		Vzhľadom na charakter a cieľ auditu ako audítorské metódy boli zvolené analýza, syntéza, hodnotenie, porovnávanie a  zovšeobecňovanie dokumentov a  materiálov systému finančného riadenia a kontroly procesu pri poskytovaní a použití dotácií v rezorte školstva predovšetkým v oblasti školstva a športu.
		Pri výkone auditu boli použité techniky: pozorovanie, štúdium dokumentov, podkladov, rozhovory.

Pri výkone auditu bol dodržaný princíp nezávislosti a objektívnosti.

Základné predpisy, podporné dokumenty a materiály:

a)	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov
b)	Zákon č. 312/2001 Z. z. o štátnej službe v aktuálnom znení
c)	Zákon č. 552/2003 Z. z. o výkone vo verejnom záujme,
d)	Zákon č. 575/2001 Z. z. o  organizácii činnosti vlády a organizácii ústrednej štátnej správy v znení neskorších predpisov
e)	Vyhláška MF SR č. 286/2002 Z. z., ktorou sa ustanovujú podrobnosti o obsahu ročnej správy o činnosti vnútorného audítora a o vykonávaní vnútorného auditu
f)	Štatút MŠ  SR v platnom znení
g)	Pracovný poriadok MŠ SR v platnom znení
h)	Organizačný poriadok MŠ SR vydaný s účinnosťou od 1.5.2003, Príkazy ministra                 školstva č. 6/2004, č.7/2004, č.12/2004, 
i)	Zákon č. 303/1995 Z. z. o rozpočtových pravidlách v znení neskorších predpisov,
j)	Zákon č. 431/2002 Z. z.. o účtovníctve v znení zákona č.562/2003 Z. z.,
k)	Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov,
l)	Zákon č. 597/2003 Z. z. o financovaní  základných, stredných škôl a školských zariadení,
m)	Zákon č. 291/2002 Z. z. o Štátnej pokladnici v znení neskorších predpisov,
n)	Zákon  č. 513/1991  Zb. Obchodný  zákonník v znení neskorších predpisov,
o)	Zákon č. 288/1997 Z. z. o telesnej kultúre a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov,
p)	Zákon č. 416/2001 Z. z. o prechode niektorých pôsobností z orgánov štátnej správy na obce a vyššie územné celky,
q)	Nariadenia vlády SR č. 2/2004 Z. z.,
r)	Smernica č. 13/2004 – 1 z 25.5.2004 o poskytovaní dotácií v pôsobnosti MŠ SR 
Vzor zmluvy o poskytovaní dotácie Zmluva č. ....../ .... o poskytovaní dotácie štátneho rozpočtu MŠ SR uzavretá v zmysle § 51 Občianskeho zákonníka v znení neskorších predpisov,
s)	Príručky vydané MF SR pre výkon auditu vo Finančných spravodajcoch č. 2/2003, č.9/2003, č.4/2004 a č.8/2004,
t)	Správa MF SR o stave dodržiavania finančnej disciplíny pri poskytovaní a použití dotácií v rezortoch pôdohospodárstva a školstva a návrh opatrení na zlepšenie kontrolnej činnosti rezortov,
u)	Metodický pokyn, ktorým sa určuje postup a  podmienky poskytovania kapitálových výdavkov pre obce, samosprávne kraje a krajské školské úrady na úseku školstva na rok 2004,
v)	 Podmienky poskytovania dotácií občianskym združeniam, nadáciám a  záujmovým združeniam právnických osôb zo štátneho rozpočtu Slovenskej republiky prostredníctvom  rozpočtu Ministerstva školstva Slovenskej republiky,
w)	Podklady, vyjadrenia, stanoviská sekcie financovania a rozpočtu, sekcie regionálneho školstva, sekcie starostlivosti o šport, sekcie ďalšieho vzdelávania detí a mládeže a koncepcie regionálneho školstva, odboru kontroly.

Výsledky auditu - zhrnutie
       
•	Rozpočet kapitoly MŠ SR je zadaný v  Rozpočtovom informačnom systéme do úrovne podpoložiek ekonomickej a funkčnej klasifikácie a podľa programovej štruktúry.
Sekcia financovania a  rozpočtu na základe rozpisu záväzných ukazovateľov Ministerstvom financií SR, ktorý vychádza z vládneho návrhu zákona o štátnom rozpočte schváleného Národnou radou SR, rozpisuje ukazovatele na jednotlivé sekcie, odbory a jednotlivé priamo riadené organizácie. Jednotlivé organizačné útvary a priamo riadené organizácie MŠ SR s rozpísanými finančnými prostriedkami hospodária samostatne a zodpovedajú za ich efektívne vynakladanie v zmysle platných všeobecne záväzných právnych predpisov. Na základe potrieb a požiadaviek zo strany jednotlivých organizačných útvarov a priamo  riadených organizácií sekcia financovania a rozpočtu vykonáva úpravy rozpočtu formou vnútorných rozpočtových opatrení na základe dodržania cieľov a merateľných ukazovateľov, stanovených jednotlivými sekciami a organizáciami, ktoré boli schválené ministrom školstva.

•	Na MŠ SR je vydaný vnútorný pokyn č. 1/2004 Sekcie financovania a rozpočtu k postupu pri spracovaní rozpočtových opatrení, podľa ktorého má byť zabezpečený:
1.	úplný rozpis úprav rozpočtu vykonaných rozpočtovými opatreniami, ktoré sú stanovené z Ministerstva financií SR. 
2.	úplné vedenie evidencie všetkých rozpočtových opatrení, ktorá vyplýva i z § 11 zákona Národnej rady SR č. 303/1995 o rozpočtových pravidlách v znení neskorších predpisov.

•	MŠ SR podľa § 16 ods. 1 písm. c) zákona č. 303/1995 Z. z. o rozpočtových pravidlách vypracoval Výnos MŠ SR z  29. marca 2004 o poskytovaní dotácií v pôsobnosti Ministerstva školstva SR, oznámenie o vydaní bolo publikované v Zbierke zákonov  č. 179/2004.
Následne bola vydaná Smernica č. 13/2004-I z 25. mája 2004 o poskytovaní dotácií MŠ SR, ktorej súčasťou je i vzor zmluvy o poskytnutí dotácie. Smernica obsahuje i články týkajúce sa použitia, vyúčtovania a spôsobu kontroly efektívneho, hospodárneho a účelného použitia a vyúčtovania dotácie.

•	Financovanie regionálneho školstva upravuje zákon č. 597/2003 Z. z. o financovaní základných škôl, stredných škôl a školských zariadení a vykonávací predpis k zákonu – Nariadenie vlády SR č. 2/2004 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia (nariadenie vlády). 
         Zriaďovateľom škôl a školských zariadení sa poskytujú finančné prostriedky:
- na základe normatívneho nápočtu finančných prostriedkov podľa počtu žiakov v bežnom školskom roku (2/3) a očakávaného počtu žiakov nového školského roku (1/3), 
- nenormatívne finančné prostriedky v prípadoch objektívne odôvodnených opakujúcich sa nákladov, ktoré  nemožno zohľadniť v normatíve:
        Zriaďovateľom škôl a školských zariadení boli na základe normatívneho nápočtu v priebehu roka 2004  poskytnuté finančné prostriedky:
         z kapitoly MŠ SR (prenesené kompetencie)
         z kapitoly Súhrnný finančný vzťah k obciam a VÚC (originálne kompetencie)

•	V oblasti regionálneho školstva sú finančné a vecné  otázky oddelené. 
        Za koncepciu regionálneho vzdelávania a jeho financovanie sú zodpovedné viaceré sekcie. Interne prichádza k pravidelným konzultáciám.

•	Financovanie športu prostredníctvom kapitoly MŠ SR sa realizuje v rámci programového rozpočtovania, ktoré je založené na princípe merateľných ukazovateľov a cieľov, stanovených v podmienkach sekcie štátnej starostlivosti o šport   pre jednotlivé oblasti športu osobitne na každý kalendárny rok. 
Súčasťou financovania športu je aj financovanie priamo riadenej rozpočtovej organizácie MŠ SR – Národného športového centra,  ktorého rozpočet výdavkov  je vyčlenený osobitne,  v rámci rozpočtu schváleného na Národný program rozvoja športu, mimo rozpočtu výdavkov sekcie štátnej starostlivosti o šport.
	Dotácie sa na jednotlivé oblasti športu poskytujú v súlade so zákonom o štátnom rozpočte na príslušný kalendárny rok a so zákonom o štátnej pokladnici. 
 
•	Oblasť poskytovania dotácií vrátane oblasti športu do roku 2003 upravoval záväzný právny predpis, vydaný Ministerstvom financií SR pod číslom 43/115/1996. MŠ SR vydalo Podmienky poskytovania dotácií občianskym združeniam, nadáciám a záujmovým združeniam právnických osôb zo štátneho rozpočtu Slovenskej republiky prostredníctvom rozpočtu MŠ SR. V roku 2004 boli nahradené Výnosom MŠ SR z 29. marca 2004 o poskytovaní dotácií a  Smernicou  o poskytovaní dotácií v pôsobnosti MŠ SR, ktoré bližšie upravujú postup pri poskytovaní, použití a vyúčtovaní dotácií v rezorte školstva. 

•	Podľa nových predpisov poskytovania dotácií v rezorte školstva sa uzatvára medzi  príslušným subjektom a MŠ SR v každom prípade zmluva o poskytnutí dotácie zo štátneho rozpočtu prostredníctvom rozpočtu MŠ SR v zmysle § 51 Občianskeho zákonníka v znení neskorších predpisov, pričom každú zmluvu podpisuje za poskytovateľa minister školstva SR a za prijímateľa štatutárny zástupca  organizácie. Proces prípravy, podpisovania, expedovania a archivovania zmlúv je náročnejší. Podľa platných predpisov je potrebné predkladať zo strany žiadateľa viac podkladov a údajov, spojených s vybavovaním žiadostí k  poskytnutiu dotácií, s uzatváraním zmlúv ako aj  so samotným procesom realizácie a zúčtovania dotácií. 

•	V oblasti poskytovania dotácií sekcia štátnej starostlivosti o šport vydala Pokyn k ďalšiemu postupu vo financovaní úloh Národného programu rozvoja športu v roku 2004 s usmernením konkretizácie zámerov štátnej politiky, v ktorom sa vymedzuje účelovosť použitia finančných prostriedkov zo štátneho rozpočtu na realizáciu jednotlivých podprogramov Národného programu rozvoja športu v SR v r. 2004.

•	Dotácie sa v pôsobnosti sekcie štátnej starostlivosti o šport MŠ SR poskytujú vo forme bežných transferov a kapitálových transferov. 
Prerozdelenie prostriedkov na jednotlivé organizácie sa uskutočňuje na základe kritérií pre jednotlivé oblasti športu.  Zásadné otázky v  oblasti financovania športu sú prerokovávané v  Rade ministra školstva SR pre šport, ktorá je poradným orgánom ministra školstva za oblasť športu. O poskytnutí dotácie a jej výške v konečnom dôsledku rozhoduje minister školstva. 

•	Dotácie sa na príslušné oblasti športu poskytujú jednotlivým subjektom mesačne – v termínoch, určených štátnou pokladnicou v tzv. trojmesačných finančných plánoch a v súlade so žiadosťami o vstup do záväzku, pri dodržaní stanoveného limitu 1/12 z celkového objemu finančných prostriedkov schválených v rozpočte výdavkov na príslušný rozpočtový rok na jednotlivé oblasti športu. Pri poukazovaní dotácií sa príslušným subjektom zasiela avízo o poskytnutí dotácie, v ktorom sú uvedené základné náležitosti spojené s poskytnutím dotácie a to: účel, na ktorý sa dotácia poskytuje, výška poskytnutej dotácie, čísla účtov, na ktoré sa musia vrátiť nepoužité prostriedky resp. výnosy z prostriedkov štátneho rozpočtu, upozornenie, že dotácia sa poskytuje za podmienky dodržania stanoveného účelu a jej hospodárneho použitia ako aj uvedenie  zmluvy, v zmysle ktorej sa dotácia poskytuje. 
Každému športovému zväzu  sa poskytujú dotácie osobitne, na samostatné číslo účtu, ktoré je otvorené len pre dotácie zo štátneho rozpočtu a rovnako osobitne sa s každým športovým zväzom uzatvára v príslušnom kalendárnom roku aj zmluva o poskytnutí dotácie. Športový zväz je zodpovedný za použitie poskytnutých dotácií v súlade s ich účelovým určením, evidenciu prvotných dokladov ako aj zúčtovanie dotácií.

•	Pri súčasnom personálnom obsadení odboru financovania športu sekcie starostlivosti o šport MŠ SR je takýto spôsob financovania veľmi náročný a má za následok neúmernú sústavnú pracovnú preťaženosť príslušných zamestnancov. V ďalšom období je nutné riešiť jednak personálne obsadenie sekcie, ale aj obmedziť neustále sa zvyšujúci prílev navyšovania administratívy a to aj v súvislosti s prechodom na realizáciu výdavkov prostredníctvom Štátnej pokladnice.

•	Predbežnú a priebežnú kontrolu v procese poskytovania dotácií vykonajú príslušní zamestnanci sekcie štátnej starostlivosti o šport, ktorí majú v popise pracovnej činnosti oblasť financovania športu. Na zvýšenie účinnosti kontrolnej činnosti je potrebné na sekciu štátnej starostlivosti o šport  resp. na odbor kontroly MŠ SR prijať zamestnanca,  ktorý by mal priamo v pracovnej náplni  kontrolnú činnosť zameranú na použitie a  zúčtovanie dotácií športovými organizáciami.

•	Za výkon následnej finančnej kontroly podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov  je zodpovedný odbor kontroly MŠ SR.
Následné finančné kontroly sú vykonávané na základe plánov kontrolnej činnosti na jednotlivé roky, ktoré schvaľuje minister školstva SR. Zameranie kontrolnej činnosti bolo vypracované v súlade s kapacitnými možnosťami odboru kontroly v danom období  na základe požiadaviek externých kontrolných orgánov, ministra školstva SR a zhodnotenia rizík v rezorte.

•	Následné finančné kontroly zamerané na kontrolu hospodárenia, použitia a zúčtovania dotácií poskytnutých zo ŠR prostredníctvom kapitoly rezortu školstva nie sú vykonávané v dostatočnej intenzite z kapacitných dôvodov. Príčinou je aj neobsadenia voľných štátnozamestnaneckých miest na odbore kontroly.

•	Z hľadiska intenzívneho a dôsledného plnenia úloh vyplývajúcich z organizačného poriadku a všeobecne záväzných právnych predpisov je potrebné venovať zvýšenú pozornosť personálnemu a odbornému dobudovaniu odboru kontroly. Stabilizovať v ňom odborníkov, ktorí budú schopní vykonávať a zabezpečovať náročné úlohy fungovania vnútorného kontrolného systému v rezorte MŠ SR.
	
•	Zo strany vecne  príslušných  sekcií je potrebné zabezpečiť  pravidelnú  informovanosť  o  školiacich  aktivitách  týkajúcich  sa  problematiky v procese finančného riadenia nakladania  s  rozpočtovými  prostriedkami, ich  účtovania,  vykazovania, zúčtovania, verejného obstarávania a  kontroly použitia cieľom eliminovania následných negatívnych kontrolných zistení, nedostatkov a nezrovnalostí.
			
 Zistenia - odporúčania

•	Zistenia a odporúčania na prijatie opatrení na odstránenie nedostatkov a skvalitnenia procesu finančného riadenia sú uvedené v prehľade Plán odporúčaní na prijatie opatrení  s termínom  prijatia opatrení  do 31.12.2004 a následným priebežným plnením. 

Hlavné riziká

Nedodržaním odporúčaní na prijatie opatrení bude existovať reálnosť vzniku vysokých rizík systému finančného riadenia v procese poskytovania a použitia dotácií zo ŠR a to:

1.	Nedostatočným fungovaním vnútorného kontrolného systému a  tým možnosti eliminovania vzniku nedostatkov, nezrovnalostí a škôd, ako aj  odstránenia následkov a príčin ich vzniku.

2.	Nehospodárnym, neefektívnym a neúčelným vynakladaním rozpočtových prostriedkov kapitoly rezortu školstva a tým porušením rozpočtovej disciplíny

3.	Neprehľadnosťou finančných tokov a netransparentnosťou procesu poskytovania dotácií, ich použitia a porušenia zákona č. 303/1995 Z. z. o rozpočtových pravidlách v znení neskorších predpisov a ostatných všeobecne záväzných právnych predpisov.

P. č.

Zistenia

Riziko
M - malé, S- stredné,  V – vysoké

Odporúčanie 
Návrh na prijatie opatrenia

Zodpovedný

1.

V oblasti regionálneho školstva sú finančné a vecné  otázky oddelené. 
Za koncepciu regionálneho vzdelávania a jeho financovanie sú zodpovedné organizačné útvary, ktoré spadajú pod viacerých generálnych riaditeľov sekcií.

Možnosť vzniku rizika neprehľadnosti a netransparentnosti systému finančného riadenia  procesu poskytovania dotácií a ich použitia 
 (V)

Navrhnúť zjednodušenie a zefektívnenie systému finančného riadenia procesu poskytovania a použitia dotácií s cieľom hospodárneho, efektívneho a účelného vynakladania finančných prostriedkov zo ŠR 
V oblasti školstva posilniť koordináciu.

GR  vecne príslušných  sekcií

2.

Príslušné organizačné útvary MŠ SR, ktoré majú v kompetencií poskytovanie dotácií organizáciám,  nie dostatočne intenzívne vykonávajú dôslednú predbežnú, priebežnú finančnú kontrolu pri poskytovaní a zúčtovaní dotácií v  zmysle zákona č.502/2001 Z. z. o finančnej kontrole a vnútornom audite, ako aj metodickú a konzultačnú pomoc.

Možnosť  rizika  vzniku nezrovnalostí, nedostatkov, škôd, porušenia rozpočtovej disciplíny a zamedzenia odstránenia príčin ich vzniku
(V)

V systéme finančného riadenia poskytovania dotácií zintenzívniť dôsledne vykonávanie pravidelných predbežných a priebežných finančných kontrol v zmysle zákona č. 502/2001 Z. z. o finančnej kontrole a vnútornom audite a smernice č. 4/2003 o finančnom riadení a finančnej kontrole na MŠ SR. 
Zvýšiť účinnosť metodickej a konzultačnej pomoci v oblasti  použitia a zúčtovania dotácií

GR sekcií, ktorí majú v kompetencií  poskytovanie dotácií organizáciám

3.

V podmienkach MŠ SR nie je v dostatočnej miere zabezpečené vykonávanie následných finančných kontrol v organizáciách, ktorým boli poskytnuté finančné prostriedky zo ŠR formou dotácií

Možnosť rizika vzniku negatívnych zistení, nedostatkov, škôd a porušenia rozpočtovej disciplíny a zamedzenia  odstránenia príčin ich vzniku 
 (V)

V systéme finančného riadenia  procesu poskytovania a použitia dotácií zintenzívniť dôsledné a kvalitné vykonávanie pravidelných 
následných finančných kontrol účelového použitia a zúčtovania finančných prostriedkov poskytnutých zo ŠR prostredníctvom kapitoly MŠ SR jednotlivým organizáciám v zmysle zákona  č. 502/2001 Z. z. o finančnej kontrole a vnútornom audite

Riaditeľ odboru kontroly v spolupráci 
s GR sekcií, ktorí poskytujú dotácie organizáciám

4.

Na MŠ SR z kapacitných a finančných dôvodov nie dostatočne funguje vnútorný kontrolný systém poskytovania dotácií a ich použitia

Nedôsledným fungovaním vnútorného kontrolného systému riziko  vzniku nedostatkov, nezrovnalostí, negatívnych zistení, škôd a zamedzenie ich eliminácie
(V)

Zabezpečiť personálne a odborné dobudovanie odboru kontroly a vecne príslušných sekcií za účelom efektívneho a kvalitného fungovania vnútorného kontrolného systému v procese poskytovania finančných prostriedkov zo ŠR prostredníctvom kapitoly MŠ SR organizáciám.

Riaditeľ osobného úradu v spolupráci s GR vecne príslušných sekcii a riaditeľom odboru kontroly

II. Oblasť školstva

Rozpočet kapitoly Ministerstva školstva SR je zadaný v Rozpočtovom informačnom systéme do úrovne podpoložiek ekonomickej klasifikácie, z hľadiska funkčnej klasifikácie ako i z hľadiska programovej štruktúry. Sekcia financovania a rozpočtu na základe rozpisu záväzných ukazovateľov Ministerstvom financií SR, ktorý vychádza z vládneho návrhu zákona o štátnom rozpočte schváleného Národnou radou SR, rozpisuje ukazovatele na jednotlivé sekcie, odbory a priamo riadené organizácie. Jednotlivé organizačné útvary a priamo riadené organizácie MŠ SR  hospodária s rozpísanými finančnými prostriedkami samostatne a zodpovedajú za ich efektívne vynakladanie v zmysle všeobecne záväzných právnych predpisov. Na základe potrieb a požiadaviek zo strany jednotlivých organizačných útvarov a priamo riadených organizácií sekcia financovania  a rozpočtu vykonáva úpravy rozpočtu formou vnútorných rozpočtových opatrení. Dôležitou a neoddeliteľnou podmienkou je dodržanie cieľov a merateľných ukazovateľov, stanovených jednotlivými sekciami a organizáciami, ktoré boli schválené ministrom školstva SR.

     	Ministerstvo školstva SR vydalo vnútorný pokyn č. 1/2004 k postupu pri spracovaní rozpočtových opatrení, podľa ktorého má byť zabezpečený:
1.	úplný rozpis úprav rozpočtu vykonaných rozpočtovými opatreniami, ktoré sú stanovené z Ministerstva financií SR,
2.	úplné vedenie evidencie všetkých rozpočtových opatrení, ktoré vyplýva i z § 11 zákona Národnej rady SR č. 303/1995 o rozpočtových pravidlách v znení neskorších predpisov.
     
 	Financovanie regionálneho školstva upravuje zákon č. 597/2003 Z.z. o financovaní základných škôl, stredných škôl a školských zariadení a vykonávací predpis k zákonu  Nariadenie vlády SR č. 2/2004, ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia.

Zriaďovateľom škôl a školských zariadení sa poskytujú finančné prostriedky:
-	na základe normatívneho nápočtu finančných prostriedkov podľa počtu žiakov v bežnom školskom roku (2/3) a očakávaného počtu žiakov nového školského roku (1/3),
-	nenormatívne finančné prostriedky v prípadoch objektívne odôvodnených opakujúcich sa nákladov, ktoré nemožno zohľadniť v normatíve.

Zriaďovateľom škôl a školských zariadení boli na základe normatívneho nápočtu v priebehu roka 2004 poskytnuté finančné prostriedky:
-	z kapitoly MŠ SR (prenesené kompetencie),
-	z kapitoly Súhrnný finančný vzťah k obciam a VÚC (originálne kompetencie).
    
     V oblasti regionálneho školstva sú finančné a vecné otázky oddelené. Za koncepciu regionálneho vzdelávania a jeho financovania sú zodpovedné viaceré sekcie MŠ SR. Interne prichádza k pravidelným  konzultáciám.

Prehľad riadenia a financovania regionálneho školstva v sledovanom období.

	Z hľadiska organizácie a riadenia školstva možno rozdeliť kontrolované obdobie do nasledujúcich etáp:

1.	Pred účinnosťou zákona č. 416/2001 Z.z. o prechode niektorých pôsobností z orgánov štátnej správy na obce a vyššie územné celky, t.j. obdobie : rok 2000 – 30.6.2002, boli prostriedky štátneho rozpočtu pre všetky školy a školské zariadenia na bežné a kapitálové výdavky poskytované prostredníctvom rozpočtovej kapitoly krajských úradov (ďalej len „KÚ“). 

2.	Po účinnosti zákona č. 416/2001 Z.z. do  nadobudnutia účinnosti Zákona č. 596/2003 Z.z. o štátnej správe v školstve a školskej samospráve, t.j. obdobie: 1.7.2002 – 31.12.2003:

	Z rozpočtovej kapitoly KÚ sa zabezpečovalo  financovanie štátnych škôl a školských zariadení:
a)	v zriaďovateľskej pôsobnosti KÚ- bežné výdavky – v rámci rozpočtu KÚ
b)	v zriaďovateľskej pôsobnosti VUC - výdavky na mzdy a poistné
c)	v zriaďovateľskej pôsobnosti OÚ- bežné výdavky - prostredníctvom rozpočtu OÚ
d)	v zriaďovateľskej pôsobnosti obcí - výdavky na mzdy a poistné – prostredníctvom rozpočtu OÚ

	Ministerstvo financií SR z rozpočtovej kapitoly súhrnný finančný  vzťah k obciam a VUC poskytovalo:
a)	výdavky na prevádzku pre školy a školské zariadenia v zriaďovateľskej pôsobnosti VUC a obcí, bežné výdavky pre neštátne školy a ŠZ v územnej pôsobnosti VUC a obcí
b)	kapitálové výdavky pre všetky školy a školské zariadenia

3.	Od nadobudnutia účinnosti zákona 596/2003 Z.z., t.j. 1.1.2004 –  31.12.2004 – sa financovanie regionálneho školstva realizuje v zmysle Zákona č. 597/2003 Z.z. o financovaní základných škôl, stredných škôl  a školských zariadení. 

4.	Od nadobudnutia účinnosti zákona o fiškálnej decentralizácii, t.j od 1.1.2005 - financovanie bude zabezpečené :
a ) z rozpočtovej kapitoly MŠ SR – pre štátne a neštátne školy a  školské zariadenia
b ) z podielových daní obcí a VUC – pre verejné školské zariadenia

Systém riadenia a kontroly poskytovania prostriedkov a ich použitia z kapitoly MŠ SR  sa bude dotýkať toku MŠ SR → KŠÚ→ VUC, obec→ škola.

Systém riadenia a praktickej realizácie poskytovania finančných prostriedkov 

Poskytovanie finančných prostriedkov na regionálne školstvo je v gescii sekcie financovania a rozpočtu. Realizuje sa v zmysle zákona 597/2003 Z.z. Podľa tohto zákona sa zabezpečuje prenesený výkon štátnej správy pri školách na základe normatívov a počtu žiakov a prispieva na originálne kompetencie normatívne, pri školských zariadeniach na základe normatívnych príspevkov.

Na základe normatívneho systému financovania regionálneho školstva zamerala sekcia financovania a rozpočtu pozornosť na:
-  metodické riadenie KŠÚ v oblasti zberu údajov ( počty žiakov, jedál atď.),
-  zabezpečenie rozpočtu pre školy a zriaďovateľov, aby zodpovedal skutočným počtom.   
   Zákon  nerieši sankcie za poskytnutie nepravdivých údajov.
-  spoluprácu s oddelením koncepcií financovania regionálneho školstva a sekciou 
   regionálneho školstva pri vydávaní metodických pokynov, usmernení a vyhlášok.
  
Nedostatky vyplývajúce zo správy Ministerstva financií SR

         	Na úseku školstva boli následné finančné kontroly MF SR zamerané na kontrolu finančných prostriedkov, ktoré boli poskytnuté zo štátneho rozpočtu na financovanie regionálneho školstva.
         	Na základe týchto kontrol porušenie rozpočtovej disciplíny bolo zhrnuté do nasledovných okruhov:
-	prostriedky štátneho rozpočtu účelovo určené na mzdy, platy a odvody pre zamestnancov škôl a školských zariadení neboli použité na stanovený účel, ale na úhradu bežných prevádzkových nákladov, resp. bežných výdavkov za tovary a služby,
-	prostriedky štátneho rozpočtu, o ktoré bol znížený limit decentralizačnej dotácie na bežné výdavky na úseku školstva na II. polrok 2002, neboli odvedené do štátneho rozpočtu, resp. zúčtovanie so štátnym rozpočtom bolo vykonané po stanovenom termíne,
-	prostriedky štátneho rozpočtu účelovo určené na technické zhodnotenie – rekonštrukciu boli použité na úhradu faktúr za opravy,
-	faktúry za rekonštrukciu boli hradené z finančných prostriedkov účelovo určených na investičnú akciu, resp. prostriedky štátneho rozpočtu boli použité na financovanie nesúvisiacich výdavkov,
-	výnosy z prostriedkov štátneho rozpočtu vedené na osobitnom účte neboli odvedené do štátneho rozpočtu v stanovenom termíne.

      	Okrem porušenia rozpočtovej disciplíny boli podľa MF SR v rámci výkonu následných finančných kontrol  zaznamenané aj systémové nedostatky vo viacerých oblastiach činnosti okresných úradov a krajských úradov, z ktorých niektoré vyústili do porušenia rozpočtovej disciplíny. Išlo o nedostatky v zmluvách o poskytnutí dotácií, nedostatky v systéme realizácie poskytovania dotácií, nedostatky pri delimitácii pôsobností na úseku školstva z orgánov štátnej správy na samosprávu.

Opatrenia v oblasti regionálneho školstva

Financovanie regionálneho školstva v súčasnosti upravujú iné právne predpisy, ako v čase kontroly, a to zákon č.597/2003 Z.z. v znení zákona č.564/2004 Z.z. a NV č.2/2004 Z.z. v znení nariadenia vlády SR č.758/2004. Z výsledkov kontroly bude ministerstvo preto aplikovať pre oblasť regionálneho školstva len všeobecné zásady, ktorými sú:
-	zvýšený dôraz na kvalitné interné riadenie a metodické predpisy upravujúce predmetnú problematiku, ktoré dopĺňajú uvedené všeobecne záväzné právne predpisy pre oblasť financovania regionálneho školstva,
-	trvalá pozornosť procesu riadenia a realizácie poskytovania dotácií s dôrazom na dodržiavanie vlastných interných predpisov pre danú oblasť 

Pokiaľ ide o interné riadiace a metodické predpisy, boli pre oblasť financovania regionálneho školstva boli Ministerstvom školstva SR vydané nasledovné:

-	Metodický pokyn CD-2004-1091/2677-1:sekr. zo dňa 2. februára 2004, ktorým sa určuje postup a podmienky poskytovania kapitálových  výdavkov pre obce, samosprávne kraje a krajské školské úrady na úseku školstva  na rok 2004

-	Metodický pokyn č. CD-2004-2926/6061-1:sekr. zo dňa 27. februára 2004, ktorým sa určuje postup a podmienky poskytovania finančných  prostriedkov zriaďovateľom škôl na riešenie havarijných situácií v roku 2004

-	Smernica Ministerstva školstva SR č. 1/2004-E z 1. apríla 2004, ktorou sa určuje postup orgánov štátnej správy v školstve a zriaďovateľov škôl a školských zariadení pri zaraďovaní, vyraďovaní alebo zmenách v sieti škôl a školských zariadení a pri zriaďovaní a zrušovaní škôl a školských zariadení

-	Smernica Ministerstva školstva SR č. 2/2004-E z 1. apríla 2004, ktorou sa určuje vnútorná organizácia a náplň činností krajského školského úradu 

-	Smernica Ministerstva školstva SR č. 3/2004-E zo 6. apríla 2004, ktorou sa upravuje postup pri dohodovacom konaní na rok 2004 s prílohami č. 1, 2, 3

-	Smernica Ministerstva školstva SR č. 4/2004-E z 20. apríla 2004, ktorou sa určuje postup a podmienky poskytovania finančných prostriedkov zriaďovateľom škôl na dopravu žiakov a na mzdy a odvody do poistných fondov asistentov učiteľa a učiteľov nultých ročníkov v roku 2004

Ministerstvo sa v každodennej praxi riadi uvedenými predpismi a v priebehu roka 2004 nezaznamenalo žiadny z problémov, o ktorých hovorí správa MF SR.

III. Oblasť štátnej starostlivosti o šport

Nedostatky vyplývajúce zo správy MF SR        
     
Ministerstvo financií SR vo svojej správe konštatuje, že existujúci systém financovania športu zo strany štátu je nevyhovujúci  a nezodpovedá súčasným potrebám financovania športu a najmä spôsob poskytovania dotácií pre jednotlivé členské športové zväzy prostredníctvom Konfederácie športových zväzov SR bol jednou z príčin porušovania záväzných právnych predpisov.
      V správe MF SR sa ďalej konštatuje, že Ministerstvo školstva SR v oblasti poskytovania dotácií zo štátneho rozpočtu na projekty spojené s Národným programom rozvoja športu športovým zväzom, nepostupovalo s maximálnou hospodárnosťou. Zmluvy o poskytnutí dotácií vykazovali viaceré obsahové i formálne nedostatky. U niektorých zväzov boli zistené porušenia finančnej disciplíny dosahujúce niekoľko desiatok miliónov  korún.

Analýza MŠ SR k správe MF SR
   
Ministerstvo školstva SR v mesiaci december predložilo na rokovanie vlády SR materiál „Správa o plnení úloh a súčasnom stave športu v Slovenskej republike a o pripravovaných opatreniach na skvalitnenie a sprehľadnenie finančných tokov a legislatívnych aktivít na zlepšenie podmienok pre mládežnícky, regionálny a vrcholový šport a šport pre všetkých.“
   	Príprave tohto materiálu predchádzala analýza, ktorá určila nasledovné poradie súčasného nie dobrého systému financovania športu:
1.	úroveň ekonomiky SR ako celku,
2.	súčasná legislatíva,
3.	režim rozpočtovania prostriedkov z lotérií,
4.	nefungujúci systém financovania prostredníctvom televíznych spoločností,
5.	výška – celkový objem dotácií,
6.	neprehľadná organizačná štruktúra športu v SR,
7.	nedostatok zdrojov na regionálnej a miestnej úrovni,
8.	celková úroveň – kvalita športu v SR,
9.	imidž slovenského športu,
10.	nedostatočne rozvinutý športový marketing,
11.	nezáujem nadnárodných spoločností o podporu športu v SR,
12.	systém rozdeľovania dotácií zo štátneho rozpočtu prostredníctvom MŠ SR.

 	Prieskum potvrdil, že systém rozdeľovania štátnych dotácií prostredníctvom Ministerstva školstva SR je dobrý a transparentný. V konečnom dôsledku toto konštatovanie potvrdilo aj Ministerstvo financií SR, svojim listom zo dňa 23.8.2004 a taktiež vyplnením anketového dotazníka v decembri 2004.
Programovú štruktúru a kritériá poskytovania dotácií väčšina respondentov označila ako veľmi dobrú, alebo dobrú. Pripomienky, resp. výhrady smerovali predovšetkým k celkovej výške dotácií smerujúcich do oblasti športu v SR.
Okrem toho treba zdôrazniť, že Ministerstvo financií SR ukončilo 13.10.2004 kontrolu v Konfederácii športových zväzov SR, ktorá trvala s prestávkami takmer 11 mesiacov, kontrolované boli podkladové materiály výberovým spôsobom od roku 2001. Z kontroly vyplynul záver, že kontrolovaný subjekt porušil rozpočtovú disciplínu v sume 30.717,- Sk!     
Z uvedeného je zrejmé, že konštatovanie a závery MF SR uvedené v časti B. sa ukázali ako nie celkom opodstatnené a predčasné. Aj keď nedostatky systému vyplývajúce zo zlej organizačnej štruktúry slovenského športu predovšetkým v období rokov 2000 až 2002 sú zrejmé.   
 
Opatrenia v oblasti štátnej starostlivosti o šport
    
Ministerstvo školstva SR v súlade s Národným programom rozvoja športu pristúpilo v roku 2004 k ďalším zásadným opatreniam v prehĺbení tzv. odvetvového financovania a vytvorili sa taktiež východiská pre financovanie športu na regionálnej úrovni.
Zo systému boli vylúčené všetky medzičlánky a dotácie smerujú z Ministerstva školstva SR priamo k organizácii, ktorá je nositeľom toho ktorého konkrétneho programu. 
      	Koncepčným základom všetkých pripravovaných zmien je nový zákon o športe. Legislatívny zámer zákona vláda SR schválila v mesiaci september a návrh zákona o športe Ministerstvo školstva SR predloží na rokovanie vlády SR do 31.4. 2005. 
      	Niektoré systémové riešenia boli obsiahnuté aj v materiáli Správa o plnení úloh a súčasnom stave športu v SR – časť komplexný model financovania športu v SR.

             Ministerstvo školstva SR reagovalo operatívne aj na výhrady MF SR obsiahnuté v predmetnej správe MF SR a prijalo  v tejto súvislosti nasledovné opatrenia:
1.	Dňa 29. marca 2004 vydalo nový Výnos o poskytovaní dotácií v pôsobnosti Ministerstva školstva SR,
2.	K predmetnému výnosu bola prijatá nová smernica č. 13/2004-1 z 25.5.2004 o poskytovaní dotácií v pôsobnosti Ministerstva školstva SR,
3.	Súčasťou Smernice je nový vzor zmluvy, ktorý zohľadňuje všetky požiadavky vyplývajúce z kontrolných zistení MF SR,
4.	Ministerstvo školstva SR – Sekcia štátnej starostlivosti o šport vypracovalo novú metodiku pre predkladanie žiadostí, ich vyhodnocovanie, kritériá, pravidlá pre poskytovanie dotácií,  ktoré eliminujú nedostatky zistené kontrolou MF SR.
      
        	Financovanie športu podľa pripravovaného nového zákona o športe by malo byť založené na dvoch základných princípoch, a to viaczdrojovosti a transparentnosti. 
      	Súčasťou princípu transparentnosti využívania verejných zdrojov v športovej oblasti bude zákonná úprava pravidiel poskytovania dotácií z verejných zdrojov, vrátane prostriedkov samosprávnych krajov a obcí. 
        	Dotáciu z verejných zdrojov bude možné poskytnúť len tej športovej organizácii, ktorá:
-	nemá nesplatený verejný dlh,
-	predchádzajúcu dotáciu z verejných dotácií použil na stanovený účel a riadne ju zúčtoval,
-	nie je v konkurze alebo likvidácii.

         	Dotáciu z verejných zdrojov profesionálnemu športovému klubu ako obchodnej spoločnosti bude možné poskytnúť len za podmienky, že bude využitá v záujme národnej reprezentácie alebo organizovania medzinárodnej športovej súťaže.
     	Dotáciu bude možné zrušiť alebo odstúpiť od dotačnej zmluvy, ak podporovaný športový subjekt:
-	uviedol v žiadosti nepravdivé údaje,
-	nepoužil dotáciu na stanovený účel,
-	po uzavretí dotačnej zmluvy sa dostal do likvidácie alebo konkurzu ak mu narástol verejný dlh, pod ktorým sa rozumie najmä neplatenie daňových a iných odvodových povinností voči štátu alebo voči verejnoprávnym inštitúciám.

         	Pri zohľadnení medzinárodného vývoja v tejto oblasti a akceptácie zvýšeného a mnohostranného významu športu v spoločnosti sa preto pripravuje právna úprava, ktorá okrem iného určí aj konkrétne oblasti športu dotované štátom. Zákon vymedzí rozsah tzv. verejného záujmu v športe na ktorý budú naviazané aj pravidlá  a celý systém financovania z verejných zdrojov.
        	Návrh zákona, ako sme uviedli prerokuje vláda SR začiatkom roka 2005.

   Š T Á T

                                              
                                 
NÁRODNÉ ŠPORTOVÉ FEDERÁCIE

     VÚC

      O b c e

Miestni poskytovatelia

Regionálny poskytovatelia 

Antidopingový
výbor

Organizácie združujúce národné športové federácie

Organizácie združujúce národné federácie postihnutých športovcov

Slovenský paralympijský
výbor

     Slovenský olympijský výbor

Združenie technických športových činností
SR

Slovenské združenie telesnej kultúry

Asociácia telovýchovných jednôt a klubov SR

Organizácie školského  športu SAUŠ, SAŠS

     Slovenský futbalový zväz

Slovenský zväz ľadového hokeja

     Konfederácia športových zväzov
SR

Asociácia športu pre všetkých

Národné federácie postihnutých športovcov

 Systém financovania v rokoch 1993 - 2003

9. Systém financovania od roku 2004 – súčasný model

štát

vyššie územné celky

obce

 Systém financovania od roku 2004 – súčasný model

Slovenský olympijský výbor

Slovenský paralympijský výbor

Slovenská asociácia športu na školách

Slovenská asociácia univerzitného športu

Slovenský antidopingový výbor

národné športové organizácie – športové zväzy

národné športové organizácie – organizácie zaoberajúce sa športom pre všetkých

krajské športové centrá

koneční odberatelia – telovýchovné jednoty, športové kluby, športovci, občania a pod.

ďalšie špecifické organizácie

IV. Opatrenia na zlepšenie kontrolnej činnosti rezortu

1.	Dôsledne uplatňovať zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, najmä výkon predbežnej a priebežnej finančnej kontroly sekciou štátnej starostlivosti o šport a sekciou regionálneho školstva.
2.	Dôsledne dodržiavať zákon č. 303/1995 Z. z. o rozpočtových pravidlách v znení neskorších predpisov (od 1.1. 2005 zákona č. 523/2004 Z. z. o rozpočtových pravidlách verejnej správy) a interné predpisy Ministerstva školstva SR.
3.	Pri zmluvách o poskytnutí dotácie zabezpečiť ich správnosť po obsahovej i formálnej stránke – určiť jednoznačne účel použitia finančných prostriedkov štátneho rozpočtu, spôsob ich zúčtovania, vrátane stanovenia termínov.
4.	Realizovať dôslednú kontrolu predložených vyúčtovaní rozpočtových prostriedkov zamestnancami sekcie štátnej starostlivosti o šport a ostatnými sekciami zodpovednými za rozpočet.
5.	Personálne dobudovať odbor kontroly, oddelenie finančnej kontroly s cieľom zintenzívnenia počtu a účinnosti následných finančných kontrol v športových zväzoch zameraných na hospodárenie s prostriedkami štátneho rozpočtu.
6.	Personálne  dobudovať  sekciu  štátnej  starostlivosti  o  šport.   Vytvorením osobitného  funkčného  miesta  pre  výkon  kontroly športových občianskych združení v spolupráci s odborom kontroly zefektívniť oblasť následných finančných kontrol.
       
    Súčasne zabezpečiť v plnom rozsahu dôslednú realizáciu návrhu opatrení na zlepšenie kontrolnej činnosti rezortu, ktoré boli uvedené v správe Ministerstva financií SR.

	V tejto súvislosti budú prijaté aj ďalšie opatrenia, nakoľko na Ministerstve školstva SR v súčasnej dobe prebieha kontrola Ministerstva financií SR, tieto budú špecifikované až v závislosti od charakteru kontrolných zistení.